ગુજરાત વિધાનસભાની ચૂંટણી પહેલા ભાજપે જ્યાં હાર્દિક પટેલને એકલો પાડવાનો પ્રયાસ કર્યો ત્યાં જ હાર્દિક પટેલે ગોધરાના મુસ્લિમ સમુદાય લોકો સાથે મુલાકાત કરી હતી. ગોધરાના મઘેલી ગામના ખેડૂતોને સંબોધિત કરતા હાર્દિક પટેલે કહ્યું હતું કે હું સમાજના લોકોના હક માટે લડી રહ્યો છું. ગુજરાતમાં ખેડૂતોની માંગણી, અરક્ષણ માંગણી, યુવાઓની નોકરીની માંગણી જે પણ પાર્ટી આ મુદ્દાઓને પૂરા કરશે અમે તે પાર્ટીની સાથે છીએ. અને અમે તે પાર્ટીને સાથ આપીશું. સાથે જ તેમણે લોકોને અપીલ કરી કે તે અંધભક્ત બનીને વોટ ના આપતા. વધુમાં તેણે કહ્યું કે ભાજપ અને કોંગ્રેસ એક બીજાના ભાઇ જ છે. પીએમ મોદીને કટાક્ષ કરતા હાર્દિક પટેલે કહ્યું કે જરા તમારા બેંક એકાઉન્ટ ચેક કરી લો તમારા એકાઉન્ટમાં 15 લાખ રૂપિયા આવ્યા કે નહીં.